Jelasin soal 29 Maret  dalam bahasa sunda dong

29 Maret nyaéta poé ka-88 dina sataun (ka-89 dina taun kabisat) dina kalénder Gregorian, sésana 277 poé.

845 – Paris dijarah ku panyerbu Viking, kamungkinan dipingpin ku Ragnar Lodbrok.

1430 – Kasultanan Utsmani dina pingpinan Murad II ngarebut Thessalonica ti Républik Venice.

1461 – Patempuran Towton: Edward ti York ngéléhkeun Ratu Margaret sarta jadi Raja Edward IV, ngabalukarkeun reureuhna saheulaanan Perang Mawar.

1632 – Perjangjian Saint-Germain ditaréken, malikkeun kakawasan Perancis ka Quebec sabada dikepung ku Inggris ti taun 1629.

1792 – Raja Gustav III ti Swédia nemasing pati sabada ditémbak dina hiji Opera Karajaan Stockholm 13 poé saméméhna. Manéhna tuluy digantikeun ku Gustav IV Adolf.

1795 – Ludwig van Beethoven (24) mimiti midang minangka pamaén piano di Wina.

1809 – Raja Gustav IV Adolf ti Swédia nyérénkeun tahtana sabada hiji kudéta. Ngamimitian papisahna Finlandia ti Swédia.

1847 – Perang Amérika-Méksiko: Pasukan AS nu dipingpin ku Jénderal Winfield Scott ngarebut Veracruz.

1849 – Karajaan Inggris nyapluk Punjab.

1857 – Sepoy Mangal Pandey ti Resimén ka-34 Infanteri Pribumi Béngal, barontak ngalawan kakawasaan Pausahaan India Wétan Inggris  di India, sarta ngailhaman kana Pangbarontakan 1857 nu katelah ku Pangbarontakan Sepoy.

1867 – Ratu Victoria ngasahkeun Akte Amérika Kalér Inggris nu ngadegkeun Kanada dina tanggal 1 Juli.

1871 – Balé Royal Albert dibuka ku Ratu Victoria.

1879 – Perang Anglo-Zulu: Patempuran Kambula: Pasukan Inggris ngéléhkeun 20.000 urang Zulu.

1886 – John Pemberton munggaran ngaracik Coca-Cola di hiji pakarangan tukang di Atlanta.

1941 – Perang Dunia II: Angkatan Laut Inggris jeung Australia ngéléhkeun Angkatan Laut Italia kaluar ti basisir Peloponnesia, Yunani dina Patempuran Bojong Matapan.

1945 – Perang Dunia II: Poé pamungkas serangan bom ngapung V-1 ka Inggris.

1962 – Arturo Frondizi, présidén Argéntina disingkirkeun dina hiji kudéta militer ku tentara Argéntina, mungkas krisis konstitusional 11½ poé.

1971 – Pangbantéyan My Lai: Létnan William Calley didakwa pikeun panelasan nu dihajakeun sarta meunang hukuman panjara saumur hirup.

1973 – Perang Viétnam: Sérsan Max Beilke, jadi soldadu perang pamungkas AS nu ninggalkeun Viétnam Kidul.

1973 – Operasi Barrel Roll, hiji pangeboman rahasiah AS di Laos pikeun nyegah nyusupna komunis ti Viétnam Kidul, lekasan.

1974 – Pasukan Térakota katimu di Propinsi Shaanxi, Tionghoa.

1999 – Lini 6,8 Mw narajang Distrik Chamoli di Uttar Pradesh, nelasan 103 jalma.

2002 – Dina raraga ngawales serangan Passover ku Hamas, Israél mesatkeun Operasi Tameung Panahan ngalawan militan Palestina, panggedé-gedéna operasi militer di Sisi Kulon ti saprak Perang Genep Poé taun 1967.

2004 – Bulgaria, Estonia, Latvia, Lithuania, Romania, Slowakia, jeung Slovenia arasup NATO minangka anggota pinuh.

2010 – Dua bom maéhan manéh di dua Métro Moskow dina puncak jam sibuk wanci isuk-isuk, nelasan 40 jalma.

2013 – Saheunteuna 36 jalma palastra nalika wangunan 16 tingkat rugrug di Darussalam, Tanzania.

2013 – Sapuluh jalma palastra sarta 31 lianna cidera dina hiji beledugan di saluareun konsulat AS di Paskistan.

2017 – Saurang patani di Sulawesi diteureuy ku oray sanca.